Diari Oficial de la Generalitat Valenciana


Sumari del DOGV 3720, del 30-03-2000 (2000/2348)

RESOLUCIÓ de 24 de març de 2000, de la Universitat Jaume I, per la qual es convoca concurs públic per a la provisió de 18 places de professorat universitari que s'esmenten en l'annex I.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3720

Data del DOGV
:   30-03-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/2348


Data del document
:   24-03-2000

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * concurs administratiu
    * personal docent
    * universitat

RESOLUCIÓ de 24 de març de 2000, de la Universitat Jaume I, per la qual es convoca concurs públic per a la provisió de 18 places de professorat universitari que s'esmenten en l'annex I. [2000/F2348]
  
Segons el que disposa l'article 38.2 de la Llei 11/1983, de 23 d'agost, i l'article 2.4 del Reial Decret 1.888/1984, de 26 de setembre, aquest Rectorat ha resolt:
  
Convocar a concurs públic 18 places de professorat universitari, les quals s'indiquen en l'annex I a aquesta resolució, d'acord amb les següents bases.
  
Primera
  
Aquest concurs es regirà pel que disposen la Llei Orgànica 11/1983, de 25 d'agost (BOE d'1 de setembre); el Reial Decret 1.888/1984, de 26 de setembre (BOE de 26 d'octubre), modificat pel Reial Decret 1.427/1986, de 13 de juny (BOE d'11 de juliol); l'Ordre de 28 de desembre de 1984 (BOE de 16 de gener de 1985); Estatuts de la Universitat Jaume I de Castelló de la Plana (Diari Oficial de la Generalitat Valenciana de 3 de juny de 1997); i en allò que no s'hi preveu, per la legislació general de funcionaris civils de l'Estat.
  
Segona
  
Per a ser admès a l'esmentat concurs es requereixen els següents requisits generals:
  
a) Ser espanyol o ciutadà d'algun dels altres estats membres de la Unió Europea, o nacional d'aquells estats en els quals, en virtut de tractats internacionals celebrats per la Unió Europea i ratificats per Espanya, siga d'aplicació la lliure circulació de treballadors en els termes en què aquesta està definida en el Tractat Constitutiu de la Comunitat Europea, segons el que disposa la Llei 17/1993, de 23 de desembre (Boletín Oficial del Estado del 24).
  
b) Haver fet els 18 anys i no tenir l'edat de jubilació establerta per la legislació vigent.
  
c) No haver estat separat, mitjançant expedient disciplinari, del servei de l'administració de l'estat o de l'administració autonòmica, institucional o local, ni trobar-se inhabilitat per a l'exercici de funcions públiques.
  
Per als aspirants que no tinguen la nacionalitat espanyola: no estar sotmès a sanció disciplinària o condemna penal que impedisca, al seu estat, l'accés a la funció pública.
  
d) No patir malaltia ni defecte físic o psíquic que impossibilite l'exercici de les funcions corresponents a professor d'universitat.
  
Tercera
  
Hauran de complir, a més, les condicions específiques que s'assenyalen en l'article 4t, 1 o 2 del Reial Decret 1.888/1984, de 26 de setembre, i disposicions transitòries tercera i quarta segons la categoria de la plaça i classe de concurs, els requisits acadèmics que a continuació s'indiquen:
  
a) Per a concursar a les places de catedràtics d'universitat: estar en possessió del títol de doctor i complir les condicions assenyalades en l'article 4, apartat primer, lletra c) del Reial Decret 1888/1984, de 26 de setembre.
  
b) Per a concursar a les places de professor titular d'universitat: estar en possessió del títol de doctor i complir les condicions expressades en l'article 37, apartat 4, de la Llei 11/1983, de 25 d'agost.
  
c) Per a concursar a les places de catedràtic d'escola universitària: estar en possessió del títol de doctor.
  
d) Per a concursar a les places de professor titular d'escola universitària: estar en possessió del títol de llicenciat, arquitecte o enginyer superior, o del títol de diplomat, arquitecte tècnic o enginyer tècnic per a les àrees de coneixement específiques de les escoles universitàries determinades pel Consell d'Universitats.
  
La concurrència d'aquests requisits haurà d'estar referida sempre a una data anterior a la de finalització del termini fixat per a sol·licitar la participació en el concurs, segons el que disposa l'article 5.1 del Reial Decret 1.427/1986.
  
Quarta
  
Els qui desitgen prendre part en el concurs hauran de remetre la sol·licitud corresponent adreçada al rector d'aquesta Universitat, Servei de Recursos Humans, Edifici Rectorat, Campus de Riu Sec, 12609 Castelló de la Plana, per qualsevol dels procediments establerts en l'article 38.4 de la Llei de Règim Jurídic de les Administracions Públiques i del Procediment Administratiu Comú, en el termini de 20 dies hàbils a partir de la publicació d'aquesta convocatòria en el Boletín Oficial del Estado, mitjançant una instància, segons el model de l'annex II, correctament formalitzada, juntament amb els documents que acrediten posseir els requisits per a participar en el concurs.
  
Els aspirants hauran de justificar l'ingrés en Bancaixa (entitat 2077, oficina 0580.4, número de compte 8206467066), a favor de la universitat, de la quantitat de 3.500 pessetes, en concepte de drets d'examen. A la sol·licitud caldrà adjuntar el resguard acreditatiu de l'ingrés realitzat; caldrà fer referència també al número de la plaça a què s'aspira.
  
Quan el pagament dels drets es faça mitjançant un gir postal o telegràfic, aquest s'haurà d'adreçar al Servei de Recursos Humans d'aquesta universitat (Edifici Rectorat, Campus de Riu Sec, 12432 Castelló de la Plana). Caldrà fer constar en la part de l'imprès destinada a aquest organisme les dades següents: nom i cognoms de l'interessat, denominació de la plaça a què concursa i el número de plaça de la convocatòria.
  
La documentació que caldrà presentar o remetre és la que s'indica a continuació:
  
1. Instància, correctament formalitzada, segons el model de l'annex II d'aquesta resolució. A aquesta instància caldrà adjuntar els documents que acrediten tenir els requisits per a participar.
  
2. Fotocòpia compulsada del títol acadèmic exigit. En el cas de títols estrangers s'haurà d'adjuntar l'homologació pel Ministeri d'Educació i Cultura espanyol.
  
3. Els ciutadans que no tinguen la nacionalitat espanyola hauran de presentar una fotocòpia del document nacional d'identitat o document equivalent, els dos en vigor.
  
El fet de no abonar la quantitat establerta en la base quarta, segon paràgraf, durant el període de presentació de sol·licituds, es considerarà incompliment que no es pot esmenar, i provocarà la no-admissió al concurs.
  
Cinquena
  
Una vegada haja finalitzat el termini de presentació de sol·licituds, el rector, per qualsevol dels procediments establerts en la Llei de Règim Jurídic de les Administracions Públiques i del Procediment Administratiu Comú, notificarà a tots els aspirants la resolució que continga la llista completa d'aspirants, admesos i exclosos, amb indicació de la causa de l'exclusió. Contra aquesta resolució els interessats podran presentar reclamació davant el rector en el termini de 15 dies hàbils comptadors des de l'endemà de la notificació.
  
Sisena
  
Dins del termini habilitat reglamentàriament per a la constitució de la comissió, el president, després de consultar els altres membres d'aquesta, dictarà una resolució, la qual es notificarà als aspirants admesos amb una antelació mínima de 15 dies naturals, respecte de la data de l'acte per al qual se cita, en què convocarà a tots els aspirants admesos a participar en el concurs, per a fer l'acte de presentació dels concursants, amb indicació del dia, hora i lloc on es farà l'acte; a aquest efecte, el termini entre la data prevista per a l'acte de constitució de la comissió i la data assenyalada per a l'acte de presentació no podrà excedir de dos dies hàbils.
  
Setena
  
En l'acte de presentació, que serà públic, els concursants lliuraran a la comissió la documentació corresponent a la primera prova, i rebran totes les instruccions sobre la celebració de les proves que se'ls haja de comunicar; així mateix es determinarà, mitjançant un sorteig, l'ordre d'actuació dels concursants, i es fixarà el lloc, data i hora del començament de les proves.
  
En el en mateix acte de presentació, el president de la Comissió donarà vista dels expedients presentats pels aspirants, i durant el termini que determine, qualsevol concursant podrà examinar la documentació presentada pels participants, i tot això abans de l'inici de les proves.
  
Vuitena
  
Els candidats proposats per a la provisió de les places hauran de presentar a la Secretaria General de la universitat, en el termini de 15 dies hàbils següents al de la conclusió de l'actuació de la comissió, per qualsevol dels mitjans assenyalats en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els següents documents:
  
a) Fotocòpia del DNI, o document equivalent per als nacionals d'altres estats a què fa referència la base 2.a) d'aquesta convocatòria.
  
b) Fotocòpia compulsada del títol de llicenciat en cas de no haver estat presentada amb la sol·licitud. En el cas de títols estrangers s'haurà d'adjuntar l'homologació pel Ministeri d'Educació i Cultura espanyol.
  
c) Certificat mèdic oficial de no patir malaltia ni defecte físic o psíquic per a l'exercici de les funcions corresponents a professor d'universitat.
  
d) Declaració jurada de no haver estat separat de l'administració de l'estat, institucional o local, ni de les comunitats autònomes, en virtut d'expedient disciplinari, i no trobar-se inhabilitat per a l'exercici de la funció pública; en el cas de ciutadans i ciutadanes de la resta d'estats membres de la Unió Europea, aquests hauran d'acreditar no estar sotmesos a sanció disciplinària o condemna penal que impedisquen, al seu Estat, l'accés a la funció pública, d'acord amb el Reial Decret 800/1995, de 19 de maig.
  
Els qui ja tingueren la condició de funcionaris públics de carrera estan exempts de justificar aquests documents i requisits. Hauran de presentar un certificat del ministeri o organisme de què depenen, acreditatiu de la seua condició de funcionaris, i totes les circumstàncies que consten en el seu full de serveis.
  
Novena
  
Contra aquesta convocatòria, les seues bases i els actes administratius que se'n deriven es podrà recórrer, sense perjudici del que es disposa en el punt cinquè, en els casos i en la forma establerts per la Llei de Règim Jurídic de les Administracions Públiques i del Procediment Administratiu Comú.
  
Castelló de la Plana, 24 de març de 2000.- El rector, per delegació, el vicerector d'Ordenació Acadèmica i Professorat: Vicent Climent Jordà.
  
ANNEX I
  
Cos: titulars d'universitat.
  
1/2000. Àrea de coneixement a què correspon: Traducció i Interpretació. Departament al qual està adscrita: Traducció i Comunicació. Activitats docents que haurà de realitzar qui obtinga la plaça: Traducció Jurídica Anglès-Espanyol. Règim de dedicació: temps complet. Tipus de convocatòria: concurs.
  
2/2000. Àrea de coneixement a què correspon: Traducció i Interpretació. Departament al qual està adscrita: Traducció i Comunicació. Activitats docents que haurà de realitzar qui obtinga la plaça: Traducció Literària Anglès-Català. Règim de dedicació: temps complet. Tipus de convocatòria: concurs.
  
3/2000. Àrea de coneixement a què correspon: Traducció i Interpretació. Departament al qual està adscrita: Traducció i Comunicació. Activitats docents que haurà de realitzar qui obtinga la plaça: Teoria i Metodologia de la Traducció. Règim de dedicació: temps complet. Tipus de convocatòria: concurs.
  
4/2000. Àrea de coneixement a què correspon: Dret Financer i Tributari. Departament al qual està adscrita: Dret Públic. Activitats docents que haurà de realitzar qui obtinga la plaça: docència i investigació en Dret Financer i Tributari. Règim de dedicació: temps complet. Tipus de convocatòria: concurs.
  
5/2000. Àrea de coneixement a què correspon: Dret Internacional Públic i Relacions Internacionals. Departament al qual està adscrita: Dret Públic. Activitats docents que haurà de realitzar qui obtinga la plaça: docència i investigació en Dret Internacional Públic Règim de dedicació: temps complet. Tipus de convocatòria: concurs.
  
6/2000. Àrea de coneixement a què correspon: Dret Processal. Departament al qual està adscrita: Dret Públic. Activitats docents que haurà de realitzar qui obtinga la plaça: docència i investigació en Dret Processal. Règim de dedicació: temps complet. Tipus de convocatòria: concurs.
  
7/2000. Àrea de coneixement a què correspon: Filosofia del Dret. Departament al qual està adscrita: Dret Públic. Activitats docents que haurà de realitzar qui obtinga la plaça: docència i investigació en Filosofia i Sociologia del Dret. Règim de dedicació: temps complet. Tipus de convocatòria: concurs.
  
8/2000. Àrea de coneixement a què correspon: Arquitectura i Tecnologia de Computadors. Departament al qual està adscrita: Informàtica. Activitats docents que haurà de realitzar qui obtinga la plaça: Arquitectura i Enginyeria de Computadors. Règim de dedicació: temps complet. Tipus de convocatòria: concurs.
  
9/2000. Àrea de coneixement a què correspon: Arquitectura i Tecnologia de Computadors. Departament al qual està adscrita: Informàtica. Activitats docents que haurà de realitzar qui obtinga la plaça: Xarxes Informàtiques i Sistemes Distribuïts en l'Enginyeria Informàtica. Règim de dedicació: temps complet. Tipus de convocatòria: concurs.
  
10/2000. Àrea de coneixement a què correspon: Ciència de la Computació i Intel·ligència Artificial. Departament al qual està adscrita: Informàtica. Activitats docents que haurà de realitzar qui obtinga la plaça: Estructura de Dades I i II en l'Enginyeria Informàtica. Règim de dedicació: temps complet. Tipus de convocatòria: concurs.
  
11/2000. Àrea de coneixement a què correspon: Ciència de la Computació i Intel·ligència Artificial. Departament al qual està adscrita: Informàtica. Activitats docents que haurà de realitzar qui obtinga la plaça: Intel·ligència Artificial en l'Enginyeria Tècnica en Informàtica de Gestió i Sistemes basats en el coneixement en l'Enginyeria Informàtica. Règim de dedicació: temps complet. Tipus de convocatòria: concurs.
  
12/2000. Àrea de coneixement a què correspon: Llenguatges i Sistemes Informàtics. Departament al qual està adscrita: Informàtica. Activitats docents que haurà de realitzar qui obtinga la plaça: Informàtica Aplicada a la Traducció. Règim de dedicació: temps complet. Tipus de convocatòria: concurs.
  
13/2000. Àrea de coneixement a què correspon: Ciència dels Materials i Enginyeria Metal·lúrgica. Departament al qual està adscrita: Tecnologia. Activitats docents que haurà de realitzar qui obtinga la plaça: Enginyeria de Materials. Materials per a Enginyeria Electromecànica. Règim de dedicació: temps complet. Tipus de convocatòria: concurs.
  
14/2000. Àrea de coneixement a què correspon: Física Aplicada. Departament al qual està adscrita: Ciències Experimentals. Activitats docents que haurà de realitzar qui obtinga la plaça: Física en l'Enginyeria Tècnica en Disseny Industrial i Introducció al Laboratori Físic en la Llicenciatura en Química. Règim de dedicació: temps complet. Tipus de convocatòria: concurs.
  
15/2000. Àrea de coneixement a què correspon: Fonaments de l'Anàlisi Econòmica. Departament al qual està adscrita: Economia. Activitats docents que haurà de realitzar qui obtinga la plaça: Microeconomia. Règim de dedicació: temps complet. Tipus de convocatòria: concurs.
  
16/2000. Àrea de coneixement a què correspon: Organització d'Empreses Departament al qual està adscrita: Administració d'Empreses i Màrqueting. Activitats docents que haurà de realitzar qui obtinga la plaça: docència en Organització d'Empreses. Règim de dedicació: temps complet. Tipus de convocatòria: concurs.
  
17/2000. Àrea de coneixement a què correspon: Història Contemporània. Departament al qual està adscrita: Història, Geografia i Art. Activitats docents que haurà de realitzar qui obtinga la plaça: Història Social del Treball en la Diplomatura en Relacions Laborals. Règim de dedicació: temps complet. Tipus de convocatòria: concurs.